**დანართი №2**

**იჯარის პირობები**

1. საჯარო სამართლის იურიდიული პირის - სახელმწიფო სერვისების განვითარების სააგენტოს (შემდგომში - სააგენტო) მიერ ფიზიკური პირებისათვის გაწეული მომსახურების საფასურის მიღების მიზნით კერძო სამართლის იურიდიული პირების ,,ბანკების” კვანძგარეთა საოპერაციო სალაროების (სერვის ცენტრები) განსათავსებლად საჭირო ფართების სარგებლობის უფლებით (იჯარით) გაცემისათვის ჩატარდეს ელექტრონული აუქციონი, რომელშიც მონაწილეობას მიიღებენ მხოლოდ საბანკო ლიცენზიის მქონე იურიდიული პირები.

2. სარგებლობით უფლების (იჯარის) გადამცემი - სააგენტო.

3. ობიექტების სარგებლობის უფლებით (იჯარით) გაცემის ვადა - 2 წელი.

4. ხელშეკრულების ზოგადი პირობები:

ა) გამარჯვებული პრეტენდენტის წარმომადგენლობა, მოქალაქეთათვის სააგენტოს მიერ გაწეული მომსახურების საფასურის მიღებისა და მიღებული თანხის სააგენტოს ანგარიშებზე განთავსების მიზნით, განთავსდეს №1 დანართში მითითებულ ტერიტორიაზე არსებულ შენობებში, 3 კვ.მ ფართზე, ამავე დანართში მითითებული საიჯარო ქირის (მათ შორის, საიჯარო ქირის ნაწილის) მიღების სანაცვლოდ;

ბ) სამუშაო საათების ხანგრძლივობა განისაზღვროს: 09:00 – 17:00 საათამდე (შესვენების გარეშე);

გ) სამუშაო დღეები: ყოველდღე შაბათ-კვირის გარდა;

დ) საიჯარო ფართი გაიცემა რეკონსტრუქციის უფლების გარეშე;

ე) გამარჯვებულ პრეტენდენტს არ აქვს უფლება, განახორციელოს სხვა საქმიანობა, გარდა ხელშეკრულებით გათვალისწინებული პირობებისა;

ვ) საიჯარო თანხაში შედის წყლის, ელექტროენერგიის, დასუფთავებისა და სხვა კომუნალური გადასახადები;

ზ) გამარჯვებული პრეტენდენტი საიჯარო ქირას გადაიხდის ათვისებული ობიექტების ღირებულების მიხედვით;

თ) გამარჯვებული პრეტენდენტი ვალდებულია, თავისი წარმომადგენლობა განათავსოს სააგენტოს წერილობითი მოთხოვნით განსაზღვრულ ვადებსა და ტერიტორიულ სამსახურებში;

ი) გამარჯვებული პრეტენდენტის მიერ მოქალაქეებისაგან საკუთარი მომსახურების საკომისიო არ უნდა აღემატებოდეს 1 (ერთი) ლარს. ხოლო იმ შემთხვევაში, თუ სახელმწიფო ბაჟი ან სააგენტოს მომსახურების საფასური არ აღემატება 5 ლარს, ბანკის მომსახურების საკომისიო არ უნდა აღემატებოდეს 0.5 ლარს;

კ) საგანგაშო სიგნალის მოწყობა ევალება გამარჯვებულ პრეტენდენტს;

ლ) სავალდებულოა, გამარჯვებული პრეტენდენტის მიერ ყოველდღიურად მოხდეს მომსახურების შედეგად მიღებული თანხის ინკასაცია;

მ) მესაკუთრის მოთხოვნის შემთხვევაში, კონკრეტულ ობიექტზე იჯარის ხელშეკრულება უნდა გაუქმდეს ორი კვირის ვადაში;

ნ) სააგენტოს ტერიტორიული სამსახურის შესაბამის დასახლებულ პუნქტში იუსტიციის სახლის ან საზოგადოებრივი ცენტრის გახსნის შემთხვევაში, ერთი კვირის ვადაში უნდა შეწყდეს იჯარის ხელშეკრულების ის ნაწილი, რომელიც ეხება ტერიტორულ სამსახურს, სადაც აღარ გაიცემა სააგენტოს სერვისები;

ო) ბილინგის სისტემის უზრუნველყოფა.

5. აუქციონის გამოცხადებიდან (დაწყებიდან) მის დასრულებამდე მონაწილე იხდის „ბე“-ს. „ბე“-ს გადახდა შესაძლებელია საბანკო პლასტიკური ბარათის გამოყენებით ან ვებგვერდ www.eauction.ge-ს ერთიანი ანგარიშსწორების სისტემის საშუალებით. „ბე“-ს თანხის ოდენობაა 200 ლარი. აღნიშნული თანხა ჩარიცხულ იქნეს შემდეგ ანგარიშზე:

ორგანიზაციის დასახელება: სსიპ სახელმწიფო სერვისების განვითარების სააგენტო

საიდენტიფიკაციო კოდი:202307404

მიმღები ბანკი: სახელმწიფო ხაზინა

ანგარიშის ნომერი/შემოსავლის კოდი: 707437019

ბანკის კოდი:TRESGE22

ანგარიშის ნომერი: GE24NB0330100200165022

6. ,,ბიჯი“ განისაზღვროს 100 ლარის ოდენობით.

7. N1 დანართში მითითებული ქონება ელექტრონულ აუქციონზე გადის ერთ ლოტად.

8. აუქციონში მონაწილე, რომელმაც სარგებლობაში გადაცემის ყველაზე მაღალი საფასური დააფიქსირა, მიიჩნევა გამარჯვებულად.

9 აუქციონში გამარჯვებულ პირთან ფორმდება შესაბამისი ხელშეკრულება.

10. აუქციონში გამარჯვებული პირის ბრალეულობით ხელშეკრულების გაუფორმებლობის შემთხვევაში, „ბე“-ს სახით გადახდილი თანხა უკან არ ბრუნდება. ის ჩაირიცხება სააგენტოს ანგარიშზე. აუქციონში გამარჯვებულ პირთან შესაბამისი ხელშეკრულების გაფორმების შემთხვევაში, გამარჯვებული პირის მიერ „ბე“-ს სახით გადახდილი თანხა ჩაითვლება საიჯარო ქირად.

11.. ელექტრონულ აუქციონში გამარჯვებული პირის მიერ დაფიქსირებული ბიჯის ოდენობა წარმოადგენს საიჯარო ქირის ნაწილს, რომელიც ყოველთვიურად გადახდილი უნდა იქნეს საიჯარო ქირასთან ერთად.

12. სარგებლობაში გადამცემი ორგანიზაციის უფლებამოსილი პირის საკონტაქტო ტელეფონის ნომერია 595 85 55 58 თამარ ჩუბინიძე